Gogas ir Magogas
Gogas ir Magogas (hebr. ‏גּוֹג וּמָגוֹג‏‎, Gōg ū-Māgōg) – su žydais kovojančių žmonių iš šiaurės vadas ir jo valdoma žemė. Minimi Senajame Testamente, pranašo Ezechielio knygoje. Vardų kilmė neaiški. Rabiniškojoje literatūroje taip įvardijamas Mesijo priešininkas, laikų pabaigoje vadovausiąs blogio jėgoms. Tokiame kontekste Gogo ir Magogo vardai sutinkami Apreiškime Jonui, islamo literatūroje.